กระทรวงวัฒนธรรม ร่วมกับวัดเจดีย์หลวงวรวิหาร จัดพิธีเจริญพระพุทธมนต์บำเพ็ญกุศล 150 ปีชาตกาล พระอาจารย์มั่น ภูริทัตโต
กระทรวงวัฒนธรรม ร่วมกับวัดเจดีย์หลวงวรวิหาร จัดพิธีเจริญพระพุทธมนต์บำเพ็ญกุศล 150 ปีชาตกาล พระอาจารย์มั่น ภูริทัตโตนายกฤษศญพงษ์ ศิริ ปลัดกระทรวงวัฒนธรรม เป็นประธานในพิธีบำเพ็ญกุศล 150 ปีชาตกาล พระอาจารย์มั่น ภูริทัตโต ณ มณฑลพิธีลายพระธาตุเจดีย์หลวง วัดเจดีย์หลวงวรวิหาร จังหวัดเชียงใหม่ เพื่อร่วมเฉลิมฉลองเนื่องในวาระครบรอบ 150 ปีชาตกาลและในโอกาสที่องค์การยูเนสโกประกาศยกย่องเป็นบุคคลสำคัญของโลกสาขาสันติภาพเมื่อวันที่ 25 พฤศจิกายน 2562 โดยมีพระสงฆ์วัดในจังหวัดเชียงใหม่ อาทิ วัดป่าดาราภิรมย์ วัดโรงธรรมสามัคคี วัดป่าอรัญญวิเวก ศิษยานุษศิษย์ รวมถึงพุทธศาสนิกชนทั้งชาวไทย ต่างชาติที่พร้อมใจกันแต่งกายด้วยชุดสีขาวเข้าร่วมพิธีเป็นจำนวนมาก ภายในงานมีการประกอบพิธีเจริญพระพุทธมนต์ นั่งสมาธิและเจริญจิตภาวนา สดับพระธรรมเทศนาจากพระสายวิปัสสนากรรมฐาน ถวายแด่พระอาจารย์มั่น ภูริทัตโต ซึ่งการจัดกิจกรรมที่วัดเจดีย์หลวงวรวิหารนั้นจัดขึ้นระหว่างวันที่ 18 -20 มกราคม 2563 มีพิธีบวชธรรมจารี-ธรรมจาริณีพร้อมทั้งอาราธนาอัฐิธาตุ และฟันกรามหลวงปู่มั่น ภูริทัตโต ประดิษฐานหน้ารูปเหมือนหลวงปู่มั่นในบุษบก มณฑลพิธีเพื่อให้พระภิกษุ สามณร ประชาชนได้กราบสักการะ สำหรับวัดเจดีย์หลวงวรวิหารนั้น ถือเป็นสถานที่ที่พระอาจารย์มั่น ภูริทัตโต เคยเป็นเจ้าอาวาสและจำพรรษาอยู่ในปี 2475 ท่านได้ทำประโยชน์ในการเผยแผ่พระพุทธศาสนาในสายพระธุดงค์กรรมฐานด้วยปฎิปทาที่เรียบง่ายจนเป็นที่ศรัทธาในพื้นภาคเหนือและทั่วทุกภูมิภาค ทั้งนี้ภายหลังจากการจัดกิจกรรมวัดยังเปิดให้พุทธศาสนิกชนได้ตามรอยพระอาจารย์มั่นศึกษาหลักธรรมและนิทรรศการคุณงามความดี  รวมถึงจัดพิมพ์หนังสือเกี่ยวกับการจาริกล้านนาของหลวงปู่มั่นเผยแพร่เกียรติคุณอย่างกว้างขวางอีกด้วย